Genski klaster
Genska porodica je skup homolognih gena unutar jednog organizma. Genski klaster je grupa od dva ili više gena unutar DNK organizma koji kodiraju slične polipeptide ili proteine, koji zajedno dijele uopćenu funkciju i često se nalaze unutar nekoliko hiljada parova baza jedan od drugog. Veličina klastera gena može značajno varirati, od nekoliko gena do nekoliko stotina gena. Ustanovljeno je da su dijelovi DNK sekvence svakog gena unutar klastera gena identični; međutim, rezultirajući protein svakog gena razlikuje se od rezultirajućeg proteina drugog gena unutar klastera. Geni koji se nalaze u klasteru gena mogu biti jedan blizu drugog na istom hromosomu ili na različitim, ali homolognim hromozomima. Primjer klastera gena je Hox gen, koji se sastoji od osam gena i dio je porodice homeoboksnih gena.